text: Eleverne lærer med hænderne
  17 august 2015 kl. 09.08
  Esbjerg Kommune har introduceret en ny linje for 7. klasserne i Vita-afdelingen. Her skal eleverne lære med hænderne ved at forene teori med praksis.
  Linjen kaldes HandsOn. Den er beregnet til elever, der har underpræsteret eller som har en mere praktisk tilgang itl at lære. F.eks. elever, som tænker konkret og praktisk, og som måske har mere gavn af at lave praktiske ting end at læse i en bog.
  Linjen er beregnet til elever i 7. til 9. årgang. HandsOn skal være med til at afklare eleverne om, hvilken ungdomsuddannelse de kan vælge, når de er færdige i skolen.
  Det nye tilbud er lavet i samarbejde med Rybners. De unge skal opholde sig to dage om ugen på Rybners og tre dage i Vita-afdelingen.
  TV SYD har besøgt den nye linje.
  